

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky: Oprava strechy a dažďových zvodov objektu CHUV**

Žilina, 06/2025

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH)

IČO: 36 211 541

1. **Predmet zákazky**

Predmetom zákazky je oprava strechy a dažďových zvodov na objektoch MHTH závod Žilina.

Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude uzatvorenie objednávky, v súlade s ponukou účastníka a VZP obstarávateľa.

1. **Miesto a termín realizácie predmetu zákazky**

 Miesto realizácie: MH Teplárenský holding, a.s., závod Žilina, Košická 11, 011 87 Žilina

Termín realizácie: podrobnosti sú uvedené v časti 3 – Opis predmetu zákazky

1. **Obhliadka miesta realizácie zákazky**

Účastníkom sa odporúča vykonať obhliadku miesta realizácie zákazky, pre získanie všetkých informácií, potrebných na prípravu a spracovanie ponuky. Účastníci, ktorí prejavia záujem o vykonanie ohliadky miesta realizácie zákazky, dostanú informácie u zodpovednej osoby obstarávateľa: Anna Jesenská, tel. +421 918 397 712, anna.jesenska@mhth.sk

 Ing. Kotuľák Štefan, +421 915 391 254, stefan.kotulak@mhth.sk

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky,
	2. opis technického riešenia v zmysle požiadaviek obstarávateľa uvedených v časti 3 týchto súťažných podkladov,
	3. ponukovú cenu určenú podľa časti 4 týchto súťažných podkladov,
	4. harmonogram realizácie diela. Uchádzač navrhne podrobný harmonogram prác a dodávok v zmysle termínových požiadaviek obstarávateľa, uvedených v týchto SP,
1. **Predloženie ponuky**

 Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk: **7.7.2025, do 18:00 hod**.

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.8.2025.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; aj formou e-aukcie.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

Predmetom zákazky je oprava nevyhovujúceho stavu striech vybraných objektov v areáli MHTH závod Žilina.

1. **Oprava strechy budovy skladového hospodárstva CHÚV**

*Súčasný stav:*

Strecha je súčasťou budovy CHÚV, pričom sa na nej nachádzajú zásobníky prevádzkovej chémie (HCl, NaOH, FeCl₃, Ca(OH)₂) a technologické zariadenia. V rámci pravidelnej kontroly vykonáva obsluha pochôdzkovú činnosť. V dôsledku zrážok dochádza k prieniku vody, najmä v miestach, kde zásobníky prechádzajú cez strop z interiéru do exteriéru. Zároveň sú viditeľné priesaky cez strešnú konštrukciu železničnej rampy. Celková plocha strešnej krytiny dosahuje približne 411 m2.

*Požadovaný stav:*

V rámci opravy strechy bude kompletne vymenená strešná krytina. Podľa potreby bude vykonaná demontáž existujúcich komponentov, následná dodávka a montáž nových prvkov. Strecha musí byť po oprave spoľahlivo utesnená, a to najmä v kritických miestach prechodu medzi strešným plášťom a priľahlými stenami, ako aj medzi strešným plášťom a zásobníkmi. Súčasťou opravy bude výmena a pevné ukotvenie dažďových zvodov, ktoré budú realizované z plastu (UV stabilné s dôrazom na vonkajšie podmienky) a ukotvené pomocou prvkov z nehrdzavejúceho materiálu. Pôvodné klampiarske lemovky budú nahradené novými a vyhotovené z nekorozívnych materiálov. Po ukončení prác budú všetky komponenty strechy vrátane bleskozvodov a jej príslušenstva uvedené do pôvodného a funkčného stavu.

Rozsah opravy bude podľa výkazu výmer pričom detailný rozsah môže byť upravený po odbornej obhliadke dodávateľom.

**2**  **Oprava strechy dozorne CHÚV – výmena/oprava zaatykovaného žľabu a oprava poškodenej časti strechy**

*Súčasný stav:*

V dôsledku netesností, najmä v spojoch strešnej krytiny, dochádza počas zrážkových období k prieniku dažďovej vody do interiéru. Oprava strechy bude zahŕňať výmenu a opravu zaatykovaného žľabu, ktorý sa nachádza medzi strechami dozorne CHÚV a výrobným blokom CHÚV. Tento žľab je zaústený do interiérových dažďových zvodov. V rámci opravy bude opravená aj poškodená časť strechy, ktorá vznikla v dôsledku netesnosti žľabu.

*Požadovaný stav:*

Zaatykovaný žľab pokrýva plochu cca 35 m² o dĺžke 24 m. Tento žľab je potrebné opraviť alebo vymeniť v závislosti od zisteného technického stavu. Plocha poškodeného úseku strechy tvorí cca 85 m², pričom celková plocha strechy dozorne predstavuje 300 m².

Oprava poškodenej strechy zahŕňa odstránenie poškodenej krytiny a jej likvidáciu. Po odstránení starej krytiny bude nasledovať dodávka potrebného materiálu na opravu. Materiál musí byť kompatibilný so starou časťou strechy, aby tvoril funkčný celok. Opravovaná časť strechy bude penetrovaná a následne sa vykoná montáž novej krytiny. Krytina musí byť zabezpečená tak, aby bola funkčná a zodpovedala zvyšnej časti strechy. Všetky komponenty strechy (napr. rozvod bleskozvodu) budú po montáži uvedené do pôvodného stavu.

Rozsah opravy strechy a zaatykovaného žľabu bude v rozsahu výkaz výmer pričom presné rozmery môžu byť upravené po odbornej obhliadke dodávateľom. Vo výkaze “časť oprava strechy” budú uvedené dve cenové ponuky - jedna za opravu poškodenej časti strechy a druhá za opravu celej strešnej plochy pre účely porovnania.

**3**  **Výmena dažďových zvodov**

*Súčasný stav:*

Vnútorné dažďové zvody sú vyhotovené z liatinových blokov DN 150. Zvody sú prevádzkovaním opotrebované a poškodené – praskliny, úlomky a netesnosti. Vonkajší dažďový zvod je lokálne poškodený – časť vyžaduje demontáž a nahradenie novým úsekom.

*Požadovaný stav:*

Vnútorné zvody: Výmena 6 ks dažďových zvodov za nové plastové DN 150 (v šedom prevedení alebo v príbuznom tmavom odtieni), každý v dĺžke 9,4 m. Nové zvody budú v prízemí interiéru vybavené servisnými otvormi pre jednoduché čistenie. Osadenie musí zabezpečiť tesnosť a plynulé napojenie na opláštenie strechy.

Vonkajší zvod: Výmena poškodenej časti za nový plastový medzikus, s riadnym utesnením. Medzikus bude v UV stabilnom vyhotovení s dôrazom na poveternostné podmienky.

*Rozsah prác*

Vykonanie demontáže existujúcich liatinových dažďových zvodov a následná dodávka nových plastových zvodov s priemerom DN 150. Nové zvody budú namontované v rovnakých trasách, pričom bude zabezpečené ich riadne kotvenie.

Všetky práce budú vykonané počas plnej prevádzky objektov, bez obmedzenia výroby a využívania strechy.

**Dokumentácia diela**

* protokol o odovzdaní a prevzatí diela,
* stavebný denník – originál alebo prvá kópia (čitateľná),
* údajové listy a karty bezpečnostných údajov od použitých materiálov.

**Protiplnenie obstarávateľa**

* napojenie na odber elektrickej energie pre potreby montážnych prác, skúšok a uvedenia diela do prevádzky, v nevyhnutnom rozsahu; miesto pripojenia určuje obstarávateľ,
* šatne pre pracovníkov zhotoviteľa, WC, uzamykateľný priestor na uloženie vecí,
* počas celej realizácie diela priestorovo regulovaný bezpečný prístup, vstupy ku všetkým objektom, v ktorých sa dielo vykonáva a vjazd do areálu obstarávateľa v nevyhnutnom rozsahu.

**Termín realizácie diela**

Požadovaný termín ukončenia diela je 15.10.2025. Účastník v ponuke predloží detailný hmg prác pre každý objekt samostatne.

**Záručná doba**

Obstarávateľ požaduje záručnú dobu v trvaní 60 mesiacov na dodaný materiál a na výsledok uskutočnených prác, počítaných odo dňa odovzdania a prevzatia diela.

Kvalita zhotoveného diela bude v súlade so súčasne platnými STN, právnymi predpismi a bude zodpovedať účelu, pre ktoré sa zhotovené dielo obvykle používa.

**Likvidácia odpadu**

Nakladanie s odpadmi (triedenie, zhromažďovanie, zneškodňovanie alebo zhodnocovanie) vzniknutými pri plnení zákazky zabezpečuje úspešný uchádzač na vlastné náklady. Bude pri tom postupovať podľa príslušných všeobecne záväzných právnych predpisov, vrátane interných predpisov obstarávateľa.

Úspešný uchádzač je povinný v priebehu realizácie diela a jeho dokončovania udržiavať pracovisko vyčistené. Bude priebežne odstraňovať odpad z pracoviska a postupovať pritom v súlade s predpismi o nakladaní s odpadmi.

**ČASŤ 4 - SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.

Účastníkom navrhovaná cena v ponuke bude uvedená v eurách bez DPH.

**Účastník v ponuke predloží podrobnú cenovú špecifikáciu dodávok a prác podľa výkazu výmer, pre každý objekt samostatne, s uvedením množstva, merných jednotiek, jednotkových cien (práca, materiál).**

Ceny a sadzby uvedené v cenovej špecifikácii musia úplne zahŕňať cenu dodávok a prác potrebných pre zhotovenie diela. Ceny a sadzby uvedené v cenovej špecifikácii v nadväznosti na požiadavky obstarávateľa zahŕňajú:

1. všetky náklady a výdavky, ktoré sa vyžadujú a môžu súvisieť s úplnou realizáciou popísaného diela, vrátane dočasných diel, materiálu, dodávky, montáže, všetkých skúšok, revízií, dočasných prác, zriadenia prístupu na stavenisko, poplatkov, všetkých rizík, záväzkov a povinností konkrétne uvedených alebo nepriamo vyplývajúcich z dokumentov, na ktorých je ponuka založená,
2. má sa za to, že zriaďovacie náklady účastníka, zisk, režijné náklady a podobné položky, sú rozložené rovnomerne vo všetkých sadzbách a cenách.

Pri oceňovaní položiek sa musia zohľadniť obchodné podmienky, požiadavky obstarávateľa, popisy prác a použitých materiálov.

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú stanovené Všeobecnými zmluvnými podmienkami MHTH.